**Қысқа мерзімді жоспар 9**

 Калашников автоматы және қол пулеметі.

\_\_\_\_\_\_\_\_\_\_\_\_\_\_\_\_\_\_\_\_\_\_\_

      (сабақтың тақырыбы)

|  |  |  |
| --- | --- | --- |
| Бөлім: | Атыс дайындығы | |
| Педагогтің аты-жөні | Тойғанбеков С.Ж. | |
| Күні: | 16.11.2021 | |
| Сынып: 10 а,ә. | Қатысушылар саны: 25/10 | Қатыспағандар саны: |
| Сабақтың тақырыбы | Калашников автоматы және қол пулеметі. | |
| Оқу бағдарламасына сәйкес оқыту мақсаттары | Қару және патрондарды қолдану кезіндегі қауіпсіздік шаралары, калашников автоматы және қол пулеметінің атқаратын қызметі, ұрыстық қасиеті, жалпы құрылысы және жұмыс істеу механизмін ұғындыру. | |
| Сабақтың мақсаты |  | |
|  |  | |

      Сабақтың барысы

|  |  |  |  |  |
| --- | --- | --- | --- | --- |
| Сабақтың кезеңі/ уақыт | Педагогтің әрекеті | Оқушының әрекеті | Бағалау | Ресурстар |
| Сабақтың басы  5 мин. | Ұйымдастыру сәті  Оқушыларды түгендеу, амандасу, сабақтың тақырыбы мен мақсатымен таныстыру. |  |  |  |
| Сабақтың ортасы  20 мин. | **Калашников автоматы мен пулеметі.**  **Автомат пен пулемет** қарсыластың тірі күшін жою мен атыс құралдарын құртуға арналған. Қарсыласты қоян-қолтық шайқаста жеңіліске ұшырату үшін автоматқа сүңгі-пышақ орнатылған. Түнгі уақытта ату және бақылау үшін түнде атуға арналған әмбебебап көздеуіш бекітіледі.  Автоматтан атыс жүргізу үшін кәдімгі, жарқырауық және сауыт бұзғыш-өртегіш оқтары қолданылады.  Автоматтан (пулеметтен) **автоматты** немесе **жекелей** атыс жүргізіледі. **Автоматты атыс** автоматтан атудың негізгі түрі болып табылады: ол қысқа (5атысқа дейін) және ұзақ (10атысқа дейін, пулеметтерден 15 атысқа дейін) кезекпен және үзбей жүргізіледі. Оқжатар қорабында автоматта 30 патрон, пулеметте 45 патронға дейін болады. Автомат пен пулеметтің оқжатарларын өзара алмастыруға болады.  **Автомат (пулемет) мынадай негізгі бөліктерден тұрады:**   * 1- ұңғы қорабы, көздеу аспаптары және тапанша сабы (пулеметте сирағымен); * 2 – ұңғы аузындағы тежеуіш компенсатор (пулеметте – 13 жалын сөндіргіш); * 3 - ұңғы қорабының қақпағы; * 4 - газ поршені мен бекітпе жақтауы; * 5 - бекітпе; * 6 - қайтармалы механизм; * 7 – ұңғы бастырмасы мен газ түтігі; * 8 – құндақ; * 9 – оқжатар; * 10 -сүңгі-пышақ; * 11 – сүмбі; * 12 – жабдығымен пенал;   және оның жабдықтары: а-автоматтың; ә-пулеметтің; 1- ұңғы қорабымен, соққы-ағытқыш механизмімен, көздеу жабдықтарымен, дүмі және тапанша сабымен, ал пулеметте сирағымен берілген ұңғы; 2-ұңғылы тежеуіш компенсатор; 3-ұңғы қорабының қақпағы; 4-газ поршенді бекітпе жақтауы; 5-бекітпе; 6-қайтармалы механизм; 7-ұңғы жабуы бар газ түтігі; 8-құндақ; 9-оқжатар; 10-сүңгі-пышақ; 11-сүмбі; 12-жабдығымен пенал; 13-жалын сөндіргіш.  Автоматтың автоматтық әрекеті ұңғы арасынан газ камерасына бөлінетін оқ-дәрі газдарының қуатын пайдалануға негізделген.  Ату кезінде оқтың соңынан ілескен оқ-дәрі газдарының бір бөлігі ұңғы қабырғасындағы саңылау арқылы газ камерасына ұмтылады, газ поршенінің алдыңғы қабырғасына қысым түсіріп, поршень мен бекітпе жақтауы бар бекітпені артқы орынға итеріп тастайды. Кейін итерілгенде – бекітпе ұңғы арнасын ашады, оқтықтан оқсауытты алып, сыртқа лақтырады, ал бекітпе жақтауы қайтармалы серіппені қысып, шүріппені қайырады (оны ұрыстық дайындыққа қояды).  Бекітпе жақтауы бекітпесімен алдыңғы орынға қайтармалы механизм әсерінен оралады, бұл ретте бекітпе оқажатардан кезекті патронды іліп алып, оқтыққа береді де, ұңғы арнасын жабады, ал бекітпе жақтауы автоілмектің дөңесін шүріппенің автоілмегінен шығарады. Бекітпенің жабуы оның оңға қарай бұрылуымен және бекітпенің ұрыстық дөңесінің ұңғы қорабының ұрыстық тіректеріне кірумен жүзеге асырылады.  Егер аустырғыш автомат жағдайындағы атысқа қойылса, онда атыс ағытқыш ілмек қысылып тұрғанда және оқжатардағы патрондар біткенше жалғасады.  Егер аустырғыш жекелей атысқа қойылса, ағытқыш ілмекті басқан кезде тек бір ғана атыс болады. Келесі атысты жүргізу үшін ағытқыш ілгекті босатып барып, қайта басу керек. |  |  |  |
| Сабақтың соңы  5 мин. | Үй тапсырмасы: 61- 67 бет  - Калашников автоматы мен пулеметі неге арналған?  - Автомат пен пулеметтің механизмдері мен негізгі бөліктерін атаңдар.  - Автоматтың (пулеметтің) автоматтық әрекеті неге негізделгенін айтыңдар |  |  |  |

      Сабақ жоспарының аталған тармақтары міндетті болып табылады. Педагог пәннің ерекшілігі мен оқушылардың қажеттілігіне қарай қосымша элементтер енгізуге құқылы.